Ένα μεγάλο ευχαριστώ στην Δέσποινα και την οικογένειά της για την εξαιρετική, παραδοσιακή, Κρητική φιλοξενία τους. Ήταν πάντα διαθέσιμη να μας εξυπηρετήσει. Το διαμέρισμα που μείναμε ήταν πλήρως εξοπλισμένο με ότι περιλαμβάνει ένα σπίτι μόνιμης κατοικίας. Ήταν πεντακάθαρο, είχε μεγάλο μπαλκόνι και πανοραμική θέα στην ιδιαίτερα φυσικού κάλλους παραλία της Φαλάσαρνας που είναι από τις καλύτερες στην Ελλάδα. Εκεί απολαμβάναμε τα πρωινά το καφεδάκι μας και τα βράδια τα ρομαντικά μας δείπνα, παρέα με το μαγευτικό ηλιοβασίλεμα. Αλλά ότι και να γράψω θα είναι λίγο, για την Δέσποινα και την οικογένειά της. Οι πιο φιλόξενοι, ακούραστοι και αξιαγάπητοι οικοδεσπότες που έχω γνωρίσει. Ο Θεός να τους έχει πάντα καλά και εύχομαι να μπορέσουμε να τους ξανά επισκεφθούμε.